ร้านชีสทาร์ตสุดฮอตจากญี่ปุ่นที่มาเปิดแล้วต่อคิวยาวเหยียด ช่วงนี้กระแสเริ่มลดลง แต่ตอนไปก็ยังต่อคิวอยู่ดี รอประมาณ 10-15 นาที เมนูมีหลายอย่างทั้งชีสทาร์ต ซอฟท์ครีม และเครื่องดื่ม ส่วนชีสทาร์ตก็มีให้เลือกหลายแบบ หลายไซส์ มีที่ให้นั่งทานที่ร้านด้วย

เมนูที่ลอง เน้นชีสทาร์ตเลย
- Freshly Baked Cheese tart (415 บาท) ชีสทาร์ตกรอบนอก ไส้ในหอม หวาน มันกำลังดี รสอ่อนละมุน
- Plablo mini original (75 บาท) ชีสทาร์ตอุ่นๆ ขนาดกำลังพอดี ทำให้รู้สึกอร่อยกว่าชิ้นใหญ่
- Plablo mini matcha (90 บาท) ติดใจมาก กัดทีไส้ไหลเยิ้ม เป็นรสชาเขียวเข้มข้น หอมอร่อย

สรุป ชีสทาร์ตของที่นี่จะรสอ่อนละมุน ไม่เข้มข้นเท่าเจ้าอื่น เหมาะสำหรับคนที่ไม่ได้ชอบแบบเข้มข้นมากค่ะ